*Басқа мағыналар үшін Атамекен ауылдық округі деген бетті қараңыз.*
**Атамекен ауылдық округі** – Түркістан облысы Жетісай ауданындағы әкімшілік бірлік. 1999 жылға дейін *Куйбышев ауылдық округі* деп аталған.

Әкімшілік құрамы
----------------

Құрамына Атамекен, Әлімбетов, Баянды, Ғабдуллин, Ғарышкер, Жемісті, Қоғалы, Мақташы, Талапты, Тыңдала ауылдары кіреді. Орталығы – Атамекен ауылы. Округ құрамында болған *Жібекші*, *Қалпақсай*, *Пірәлі* ауылдары 2023 жылы таратылды.

Халқының саны (2009, 2021)| Елді мекен | 2009 | 2021 | 2021 2009-ға пайызбен | Ерлер 2009 | Ерлер 2021 | 2021 2009-ға пайызбен | Әйелдер 2009 | Әйелдер 2021 | 2021 2009-ға пайызбен |
| --- | --- | --- | --- | --- | --- | --- | --- | --- | --- |
| Атамекен ауылы | 2611 | ▼2401 | 92 | 1308 | ▼1225 | 93,7 | 1303 | ▼1176 | 90,3 |
| Әлімбетов ауылы | 44 | ▲138 | 313,6 | 20 | ▲72 | 360 | 24 | ▲66 | 275 |
| Баянды ауылы | 1610 | ▲2014 | 125,1 | 807 | ▲1072 | 132,8 | 803 | ▲942 | 117,3 |
| Ғабдуллин ауылы | 32 | ▼12 | 37,5 | 18 | ▼5 | 27,8 | 14 | ▼7 | 50 |
| Ғарышкер ауылы | 88 | ▲122 | 138,6 | 49 | ▲71 | 144,9 | 39 | ▲51 | 130,8 |
| Жемісті ауылы | 1246 | ▲1286 | 103,2 | 642 | ▲678 | 105,6 | 604 | ▲608 | 100,7 |
| *Жібекші* ауылы | 4 | ▲12 | 300 | 3 | ▲5 | 166,7 | 1 | ▲7 | 700 |
| *Қалпақсай* ауылы | 39 | ▼9 | 23,1 | 23 | ▼4 | 17,4 | 16 | ▼5 | 31,3 |
| Қоғалы ауылы | 1247 | ▼1086 | 87,1 | 668 | ▼585 | 87,6 | 579 | ▼501 | 86,5 |
| Мақташы ауылы | 924 | ▼765 | 82,8 | 489 | ▼392 | 80,2 | 435 | ▼373 | 85,7 |
| *Пірәлі* ауылы | 12 | ▼5 | 41,7 | 6 | ▼1 | 16,7 | 6 | ▼4 | 66,7 |
| Талапты ауылы | 1032 | ▲1161 | 112,5 | 521 | ▲594 | 114 | 511 | ▲567 | 111 |
| Тыңдала ауылы | 281 | ▼164 | 58,4 | 141 | ▼86 | 61 | 140 | ▼78 | 55,7 |
| **Жалпы саны** | 9170 | ▲9175 | 100,1 | 4695 | ▲4790 | 102 | 4475 | ▼4385 | 98 |

Халқының басым бөлігі қазақтар. Олардан басқа өзбектер, тәжіктер, орыстар тұрады.

Географиялық орны
-----------------

Аудан орталығы — Жетісай қаласынан солтүстік-батысқа қарай 22 шақырым қашықтықта орналасқан. Ауылды Достық каналының бір тармағы кесіп өтеді. Ауыл орталығының батысында Жетісай-Шардара тас жолы бар. Жылысу, Қарақай, Мақталы ауыл әкімшіліктерімен және Өзбекстанмен шектеседі.

Тарихы
------

Мақталы кеңшарының бесінші бөлімшесі болып құрылған. 1992 жылға дейін "Өзбек ССР-інің 40 жылдығы" кеңшары боп аталды да (1963-71 жылдары бұл өңір Өзбекстанның құрамында еді, 1971 жылы қайтадан Қазақстанға өтті), "Атамекен" агрофирмасы боп өзгертілді. 1997 жылы Қоғалы ауылы Атамекен ауыл әкімшілігінің құрамына өтті.

Шаруашылығы мен экономикасы
---------------------------

Ауыл тұрғындары негізінен мақта өсірумен айналысады. Ауылда бірнеше мақта қабылдау пункттері бар. 
Одан бөлек қызанақ, қарбыз, қауын, қияр, қырыққабат, жүгері секілді өнімдер мен дақылдарды егуге де қолайлы алқаптар жеткілікті.

Одақтың кезінде әкімшіліктің аумағымен Жетісай-Шардара жүк тасымалдаушы темір жолы өтетін. 90-жылдардың ортасында темір жолдан пойыздар жүрмей қойып, қаңырап бос қалды да, темір жолдың материалдары талан-таражға ұшырады.

Ауыл кезінде газбен де қамтамасыз етілген болатын. 1999 жылы Өзбекстаннан тартылған газдың берілуі тоқтатылды да, құбырлар түгелімен істен шығып қалды. 2015 жылдан бастап, қайтадан орталыққа газ беріле бастады. Ауыз сумен ауылдың жартысы ғана қамтамасыз етілген.

Ауыл әкімдері
-------------

1992 — 2009 Әбдіәшім Шырынбеков,

2009 — 2010 Шыршықбаев

2010 — 2011 Қабыл Қалдыбеков,

2011 жылдан қазірге дейін Ерболат Раев

Табиғаты
--------

Жерінің біраз бөлігі жыңғыл мен жантақтан басқа ештеңе өспейтін сортаң. Ондай жерлер тек мал жаю үшін ғана пайдаланылады. Қып-қызыл, шағыл құмды жерлері егін егу үшін игерілген. Жиде ағашы, тораңғы, сәмбі талдар көбірек кездеседі. Көктем шыққанда қызғалдақпен көмкерілетін аласа қырлар бар. Орман мүлдем жоқ, тоғайлар да аз. Құстардан қарға, шымшық, сауысқан, қырғауыл, үйрек кездесді.

Дереккөздер
-----------

1. ↑  Облыстың жекелеген әкiмшiлiк-аумақтық бiрлiктерiне ат қою және атауларын өзгерту туралы
2. ↑  «Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 жыл. ISBN 5-89800-123-9, Х том
3. ↑  Түркістан облысы Жетісай ауданындағы бірқатар елді мекендерді тарату туралы
4. ↑  2021 жылғы ұлттық халық санағының қорытындылары


|  |  |  |  |
| --- | --- | --- | --- |
| 

|  Түркістан облысы Жетісай ауданы ауылдық округтері |
| --- |
|  |
| 

 Абай •
 Асықата •
 Атамекен •
 Жаңаауыл •
 Жолдасбай Ералиев •
 Жылысу •
 Қазыбек би •
 Қарақай •
 Қызылқұм •
 Мақталы •
 Шаблан Ділдәбеков •
 Ынтымақ 
 |

 |